यातायात पुलिसकर्मी से की हाथापाई, पुलिस ने आरोपी को किया गिरफ्तार
अलवर | भगतसिंह सर्किल पर सुबह करीब 10.30 बजे यातायात पुलिस के हैडकांस्टेबल को एक बाइक पर जा रहे तीन लोगों को रोकना भारी पड़ गया। हैडकांस्टेबल वीरेंद्र सिंह ने एक बाइक पर बैठकर जा रहे लखन सैनी सहित उसके दो अन्य साथियों को रोका और उनसे बाइक के कागजात मांगने के साथ हेलमेट लगाकर चलने की बात कहीं। इस पर बाइक सवार लखन सैनी भड़क गया। उसने हैडकांस्टेबल से हाथापाई शुरू कर दी। साथ ही अन्य यातायात पुलिस कर्मियों से अभद्रता करने के साथ गाली-गलोच की। यातायात पुलिस कर्मियों ने आरोपी को पकड़ लिया। कोतवाली थानाधिकारी गिरधारी लाल शर्मा ने बताया कि आरोपी लखन पुत्र पन्ना लाल सैनी निवासी झंझार थाना सीकरी भरतपुर को शांतिभंग में गिरफ्तार किया है। आरोपी लखन सैनी माइनिंग विभाग में कर्मचारी है।
hin_Deva hin_Deva